Broksele

Broksele (officieel Broxeele, in 't Nederlands soms ouch Brokzele gesjreve) is e dörp en 'n gemeinte in 't Frans Noorderdepartemint, in Frans Vlaondere, arrondissemint Duinkerke, kanton Wormhout, mèt 399 inwoeners in 2019.

Geografie en infrastructuur
Broksele ligk nog zjus in 't Bloetland, 't noordelek polderland vaan Frans-Vlaondere. De gemeinte grens mèt de klok mèt aon Bollezele, Rubroek, Buisscheure, Lederzele en Volkerinkhove. Broksele is e klei kèrkdörp wat direk aon d'n departementaole weeg D211 ligk. Kortbij 't dörp ligke de bronne vaan d'n IJzer, die me es e klei beekske euverstik es me nao Rubroek geit.

Historie
Broksele is in 1072 veur 't iers vermeld, es Brocsela, en liet ziech gemekelek verklaore es 'zaolboerderij in 't moeras (brook)'. Heimèt is de naom etymologisch identiek aon dee vaan Breusel (Bruocsella in de vreug middeliewe); um die rei zien de twie gemeintes in d'n twintegsten iew gezjumeleerd.

Historische inwoenertalle
jaor  aontal   jaor  aontal   jaor  aontal   jaor  aontal   jaor  aontal 1793  304   1851  350   1891  364   1936  264   1999  269 1800  303   1856  342   1896  336   1946  262   2006  306 1806  410   1861  335   1901  334   1954  265   2010  304 1821  395   1866  344   1906  327   1962  249  1831  411   1872  376   1911  292   1968  209  1836  407   1876  373   1921  279   1975  190  1841  405   1881  357   1926  280   1982  211  1846  362   1886  362   1931  268   1990  270 

Cultuur
Beziensweerdeghede
't Veurnaomste monumint in 't dörp is de gotische Sint-Kwintenskèrk. Op de kèrkef is e Brits oorlogsgraaf te vinde. 'n Aander monumint is 't raodhoes. 't Bezunderste punt vaan 't dörp is evels 't Menneke Pis. Dit is 'ne replica vaan 't bereump Breusels beeldsje, in 1979 door de stad Breusel aon häör klein zöstergemeinte gegeve en ei jaor later geïnstalleerd.365 jours en Flandres - Le Manneken-Pis de Broxeele fête ses 30 ans Vreuger stoont 't Menneke aon de 'groete' weeg, sinds 2011 evels veur 't raodhoes.Inscriptie op d'n awwe sokkel 't Menneke kin pisse, al heet me daoveur wel zie gemech mote doorbaore.

Taol
Traditioneel weurt in Broksele Frans-Vlaoms gesproke. Door zien westeleke ligking liekent 't plat vaan Broksele relatief wieneg op 't Wes-Vlaoms oet 't Belsj. E kinmerk vaan Broksele en 'n aontal aander dörper in de umgeving is de infinitief op -e (in plaots vaan -en), wat rappeleert aon 't Fries, Wes-Fries en Ziews.Hugo Ryckeboer, Taal in stad en land: Frans-Vlaams, Tielt 2004: pp. 53-4

Waope
Broksele dreug 't volgend waope:

In keel (roed) 'ne liew vaan zèlver (wit), geklaajd en getóngk vaan goud.

Bronne

Dit artikel is gebaseerd op de Nederlandstaolege en Franstaolege versies.
 Zuuch ouch: de ganse lies vaan gemeintes in Nord

Rifferenties

Categorie:Gemeintes in 't Naorderdepartemènt
Categorie:Naorderdepartemènt